procesaur/Wiki.mk huggingface dataset:
Триптис (општинска заедница)

Триптис (|Triptis) — општинска заедница во округот Зале-Орла, во сојузната покраина Тирингија, Германија. Седиштето на општинската заедница е во градот Триптис.
Општинската заедница Триптис се состои од следниве општини:
# Драјцш
# Герода
# Лемниц
# Мизиц
# Мителпелниц
# Розендорф
# Шмириц
# Темелсдорф
# Триптис
Македонска ризница

„Македонска ризница“ — списание пред сѐ е наменето за теми од македонската историја, но не само онаа која на ова наше тло се случувала во дамнешното минато, туку и таа која што преку македонските собири, прослави и чествувања продолжува да опстојува до ден денес. Исто така во списанието е одвоено простор и за македонската култура и уметност, како и за случувања и личности коишто намерно или случајно не се опфатени во мејнстрим медиумите. Списанието „Македонска ризница„ постојано ги следи активностите на македонистите и големи афирматори на Македонија во светот сè со цел запознавање на пошироката јавност за нивните активности.
Од неодамна „Македонска ризница“ има и свој ISSN-број од Меѓународниот ISSN-центар во Париз, со посредство на ISSN-центарот на Македонија, со што се потврдува нашата сериозност во ангажманот околу овој проект и намерите тој и понатаму да опстојува .Исто така списанието е дел од најголемата светска архива „Семрежен архив“
Со ова бројот на соработници и соговорници е во постојан пораст, што покажува дека ужива огромна доверба помеѓу историчарите, македонистите и сите љубители на македонската историја и фолклор.
„Македонска ризница“ излегува еднаш месечно. Нејзин издавач е Александар Стеванов, а главен и одговорен уредник Благојче Андонов. Списанието излегува на македонски јазик. Првиот број е излезен на 4 август 2012 година.
Коњарска Река (Мариово)

Коњарска Река или Коњарка — река во јужниот дел на Македонија, во областа Мариово, и десна притока на Црна Река.
1 Течение
Реката извира на планината Ниџе, под врвот Кајмакчалан, на надморска височина од 2.260 м. Нејзиното корито е насочено кон запад, а целиот нејзин слив е образуван во шумски предел. Во Црна Река се влева од нејзината десна страна под ридот Врх на надморска височина од 550 м.
2 Хидрографија
Вкупната должина на реката изнесува 15 км. Сливното подрачје зафаќа површина од 63 км<sup>2</sup> и припаѓа на Егејскиот речен слив. Реката извира на надморска височина од 2.260 м, а нејзиниот влив е на надморска височина од 550 м, така што релативниот пад изнесува 114 ‰ и се вбројува како еден од најголемите во Македонија.
3 Туризам
Во непосредна близина на вливот на Коњарска Река во Црна Река, на оддалеченост од 38 км од Битола, се наоѓа излетничкото место „Коњарка“. Тоа било целосно уредено од страна на Општина Новаци и претставува едно од најпопуларните излетнички места во овој дел на Македонија. Во јули 2019 година започнало асфалтирање на патот од селото Скочивир до излетничкото место во должина од 3 км, а проектот финансиски бил поддржан од Јавното претпријатија за државни патишта во соработка со Општина Новаци.
4 Галерија
Смрдлива Вода

Смрдлива Вода — туристичко место сместено на надморска височина од 712 метри, оддалечено 24 километри од градот Гевгелија.
Се наоѓа во атарот на селото Конско, помеѓу врвовите Флора, Аџибарица и Белези. Познат е по минералната вода и нејзината лековитост за стомачни и заболувања на желудникот и бубрезите.
1 Привлечно-рекреативни објекти
* Минерални извори кај народот познати како „Смрдлива вода“ од каде што и целата месност го добила своето име. Се нарекуваат така поради непријатната миризба на водата на „расипано јајце“. По својот хемиски состав се хидрокарбонатни, минерализирани, слабо кисели води. Се користат преку пиење за лекување на стомачните заболувања, потоа камен во бубрегот, песок и поситен камен во мочните патишта, воспаление во мочните органи и сл. Чистиот планински воздух и лековитоста на водата придонеле таа да се користи од месното население уште меѓу двете светски војни, а по втората светска војна се изградиле и капацитети за сместување и престој на посетителите.
* Терени погодни за развој на планинарењето и спортот, особено во месноста Аџибарица, односно во изворишниот дел на реката Цреша.
* Пространи дабови и букови шуми како и гол човек (''Arbutus andrachne''), единствено зимзелено дрво коешто двапати годишно ја менува својата црвеникава и лушпеста кора. Интересно е тоа што кога ќе го допрете, имате чувство дека допирате нежна човечка кожа. Лисјата му се јајцевидни, а цветовите распоредени како гроздови.
* Квалитетна клима и разновиден дивеч, меѓу кои како раритет се јавува и еленот.
1.1 Присуство на злато во Конска Река
Присуството на злато во Конска Река и нејзините притоки, односно златоносен песок претставува ретка појава во Македонија. Премивањето на злато во минатото овде било доста развиено, па тоа може и денеска да се обнови и ќе претставува особена атракција. Реката Цреша, во својот средиштен дел од текот, изградила една доста интересна кањонеста долина чија десна страна е позната под името „Порта Алева Кечикај“. Кечикај се одликува со мошне стрмни карпи чија височина достигнува и до 500 метри во вертикала. Тоа се доста поволни терени за алпинизам.
Наведените разновидни привлечно- рекреативни елементи овозможуваат развој на повеќе видови туризам, како: здравствен, летувачки, ловен, излетнички и алпинистички.
2 Културни знаменитости
;Цркви
* Црква „Св. Илија“ — новоизградена црква во месноста
3 Галерија
Драјцш

Драјцш (|Dreitzsch) — општина во округот Зале-Орла, во сојузната покраина Тирингија, Германија.
1 Географија
Општината Драјцш се наоѓа во источниот дел на долината на Орла.
1.1 Општински единици
Општината Драјцш се состои од следниве места:
* Драјцш
* Алсмансдорф
Герода (Тирингија)

Герода (|Geroda) — општина во округот Зале-Орла, во сојузната покраина Тирингија, Германија.
1 Географија
Во Герода има мала река и повеќе езерца.
1.1 Општински единици
Општината Герода се состои од следниве места:
* Гехеге
* Герода
* Витхенштајн
1.2 Соседни места
Соседни општини се Мителпелниц и градот Триптис во округот Зале-Орла, како и Харт-Пелниц и Шварцбах во округот Грајц.
Градешка Река

Градешка Река (понекогаш Градешничка Река), позната и како Ковачица, Карлабашка Река, Старавинска Река, Урупска Река и Камена Река ​— река во јужниот дел на Македонија, во областа Мариово, и десна притока на Црна Река. Во минатото на оваа река работеле голем број воденици. На реката е изграден познатиот Зовички мост.
1 Течение
Реката извира на планината Козјак на надморска височина од 1.600 м, а во Црна Река се влева под селото Чебрен на надморска височина од 410 м. Од Старавина до вливот во Црна Река долината на реката е кањонска. Нејзина главна десна притока е реката Сатока која ја прима во месноста Еленик.
2 Хидрографија
Вкупната должина на реката изнесува 26 км. Сливното подрачје зафаќа површина од 116 км<sup>2</sup> и припаѓа на Егејскиот речен слив. Реката извира на надморска височина од 1.600 м, а нејзиниот влив е на надморска височина од 410 м, така што релативниот пад изнесува 45,8 ‰.
3 Галерија
4 Поврзано
* Сатова
* Црна Река
Лемниц

Лемниц (|Lemnitz) — општина во округот Зале-Орла, во сојузната покраина Тирингија, Германија.
1 Географија
Општината е сместена на работ на Тириншката Шума.
1.1 Општински единици
Општината Лемниц се состои од следниве места:
* Лемниц (1378)
* Лојбсдорф (1378)
2 Познати луѓе
* Алберт Абихт (1893–1973) — политичар
Мизиц

Мизиц (|Miesitz) — општина во округот Зале-Орла, во сојузната покраина Тирингија, Германија.
1 Географија
Мизиц се наоѓа во долината на Орла, западно автопатот А9 и градот Триптис.
1.1 Општински единици
Општината Мизиц се состои од следниве места:
* Мизиц
* Копицш
Живко Панев

Живко Панев (француски: ''Jivko Panev'') е универзитетски професор, православен свештеник и француски новинар со македонско потекло.
1 Животопис
Роден е 1961 година во Струмица, Македонија. Во 1987 година дипломира на Правниот факултет при Универзитетот Св. Кирил и Методиј во Скопје. Веднаш потоа заминува за Париз, каде што запишува додипломски студии и во 1993 година дипломира на Православниот богословски факлтет „Св. Сергеј“ во Париз. Во 1994 година магистрира на Институтот за старогрчки јазик и литература при унверзитетот Сорбона. Во 2002 година се стекнува со MBA-диплома по „Менаџмент на човечки ресурси“ на Високата школа за бизнис во Париз. Во 2010 се здобива со универзитетска диплома ''gratianus'' (ниво на докторат) од областа на канонското право и правото на односите меѓу државата и религиите при Факултетот Жан Моне во Париз.
2 Кариера
Од 1999 година се вработува на Православниот богословски факлтет „Св. Сергеј“ во Париз, каде што, најпрво како асистент, а од 2007 година како доцент, држи предавања по предметите: Канонско право, Историја на помесните цркви, Агиологија и Методологија. Во 1994 година е ракоположен за православен свештеник, а во 2010 година е унапреден во првосвештеничко достоинство (протоереј). Од 1999 година станува парохиски свештеник на „Богородица Державнаја“ во Шавил на Архиепископијата на православните руски цркви во Западна Европа. Во јануари 2005 година заедно со Кристоф Левалоа ја создал мрежната страница „Orthodoxie“, на којшто е главен уредник и којашто, според францускиот весник „La Croix“, е „еден од најцитираните информативни извори за православната актуелност (редовно посетувана од новинари, универзитетски професори, дипломати и одговорни црковни лица, како православни, така и римокатолици)“. Повеќепати има предавано на Високата школа за новинарство во Лил. Од 2010 година, тој е директор на едицијата „Orthodoxie“ во француската издавачка куќа „Éditions du Cerf“.
Розендорф

Розендорф (|Rosendorf) — општина во округот Зале-Орла, во сојузната покраина Тирингија, Германија.
1 Географија
Општината се наоѓа на десниот брег на Орла, околу осум километри северозападно од градот Триптис.
1.1 Општински единици
Општината Розендорф се состои од следниве места:
* Розендорц
* Цвакау
Шмириц

Шмириц (|Schmieritz) — општина во округот Зале-Орла, во сојузната покраина Тирингија, Германија.
1 Географија
Шмириц се наоѓа на северниот раб од Тириншките Шкрилни Планини.
1.1 Општински единици
Општината Шмириц се состои од следниве места:
* Шмириц
* Траун
* Велтвиц
Кочанска Бања

Кочанска Бања ― бања во подножјето на Осоговските Планини, на надморска височина од 340 метри. Сместена е во кочанското село Бања, на 5 километри западно од градот Кочани.
Народната традиција зборува дека селото Бања името го добило по бањата и изворите на топла вода во селото.
Денес, бањата е целосно напуштена, руинирана и обрасната со вегетација, без нејзино користење.
1 Местоположба
До бањата, како и до самото село Бања, води асфалтен пат, кој се двои од регионалниот пат 2342 пред самото село Бања, додека од новиот експресен пат на А3 се двои кај клучката Спанчево.
Предиспонирана е со расед што води покрај северниот раб на Кочанската Котлина.
2 Историја
Иако денес оваа бања не ги користи во потполност потенцијалите кои ги поседува, треба да се истакне дека се работи за бања кои ја користеле уште Римјаните. Во периодот на осмалинското владеење на овие простори Бањата била користена и од Турците. Поранешната римска бања имала еден базен, а просторијата во која се наоѓал базенот била покриена со камени плочи.
Првиот хотел за бањата бил изграден во 1951 година.
Новата бањска зграда била изградена во 1970-тите години на местото на разрушената римска бања. Со бањата управувал здравствениот дом од Кочани.
До крајот на 1980-тите години, бањата била една од најпознатите во Македонија, па и пошироко. Во „најубавите“ години, годишно ја посетувале околу 10.000-15.000 луѓе што имале здравствени проблеми.
Од 1990-тите години, па наваму бањата е целосно запоставена и уништена.
Бањата се состоела од хотел со ресторански дел, кој денес е целосно уништен. Покрај хотелот, повеќе од половина од куќите во селото издавале соби под наем и со тоа селото Бања било едно од селата со најразвиен селски туризам.
3 Лекување
Ваквите физичко-хемиски својства на водата во Кочанската Бања претставуваат основа врз која се засновало нејзиното користење за лечење на бројни болести. Главно се користела при лечењето на следните болести::* Сите видови на ревматични заболувања
:* Заболувањата на жолчните патишта и жолчната кесичка
:* Заболувањата на мочните канали
:* Гинеколошки заболувања
:* Воспалувања на нервите
:* Болести на желудниот и дванаесетпалачно црево
:* Состојби по повреди на коскениот систем и други заболувања
4 Наводи
;Литература
* Н. Ташков: Туристичките вредности на бањите во Република Македонија (Универзитет „Гоце Делчев“, Штип), април 2004.
Триптис

Триптис (|Triptis) — мал град во округот Зале-Орла, во сојузната покраина Тирингија, Германија. Се наоѓа 22 километри југозападно од Гера.
Градот претставува административно седиште на истоимената општинска заедница.
1 Географија
1.1 Местоположба
Градот Триптис се наоѓа недалеку од вододелницата помеѓу Зале и Вајсе Елстер. Во источниот дел се наоѓа изворишното подрачје на Орла, југоисточно од градот е истоименото вештачко езеро.
1.2 Соседни места
Соседни општини се Бремсниц, Карлсдорф, Рентендорф во округот Зале-Холцланд, Шварцбах и градот Аума-Вајдатал во округот Грајц, како и Герода, Мителпелниц, Темелсдорф, Лемниц, Мизиц, Драјцш, Розендорф и градот Нојштат на Орла во округот Зале-Орла.
1.3 Градски единици
Триптис се состои од следниве места:
* Триптис
* Оберпелниц
* Деблиц
* Хасла
* Шенборн
* Отмансдорф
* Пилингсдорф/Буркерсдорф
Кон него припаѓаат и имотите Милпелниц, Бухпелниц и Штајнпелниц, кои немаат статус на посебно место.
2 Политика
2.1 Градски совет
Градскиот совет на градот Триптис се состои од 16 членови. Според последните општински избори на 26 мај 2019 година биле добиени следниве резултати:* Слободни гласачи Триптис: 5 места (30,6%)
* Противпожарна бригада Триптис: 4 места (23,4%)
* Алтернатива за Германија: 2 места (14,4%)
* ФК Хеми Триптис: 2 места (11,0%)
* Левица: 2 места (10,7%)
* SPD: 1 место (10,0%)
2.2 Градоначалник
Од 2018 година, градоначалник е Петер Орош (Противпожарна бригада).
2.3 Збратимени градови
Триптис е збратимен со следниве градови:
* Бловице, Чешка
* Кеси (дел од Трење), Франција
* Цел на Мозел, Германија
3 Галерија
Зале-Ренштајг

Зале-Ренштајг (|Saale-Rennsteig) — општинска заедница во округот Зале-Орла, во Тирингија, Германија. Седиштето на општинската заедница е во Бланкенштајн.
Општинската заедница Зале-Ренштајг се состои од следниве општини:
# Биркенхигел
# Бланкенберг
# Бланкенштајн
# Хара
# Нојндорф кај Лобенштајн
# Потига
# Шлегел
Биркенхигел

Биркенхигел (|Birkenhügel) — село и поранешна општина во округот Зале-Орла, во сојузната покраина Тирингија, Германија. Од 1 јануари 2019 година претставува дел од општината Розентал на Ренштајг.
1 Соседни општини
Соседни места се Хара и Потига, како и градовите Бад Лобенштајн, Гефел и Хиршберг во округот Зале-Орла.
Бланкенберг (Тирингија)

Бланкенберг (|Blankenberg) — село и поранешна општина во округот Зале-Орла, во сојузната покраина Тирингија, Германија. Од 1 јануари 2019 година претставува дел од општината Розентал на Ренштајг.
1 Географија
1.1 Местоположба
Бланкенберг се наоѓа во јужниот дел на округот Зале-Орла, на влезот на Зале од Баварија.
1.2 Соседни општини
Соседни места Бланкенштајн, Хара и Потига во округот Зале-Орла, како и Исигау во баварскиот округ Хоф.
Дејв Брубек

Дејв Брубек (англиски: ''Dave Brubeck'') (6 декември 1920 - 5 декември 2012) бил познат американски џез пијанист и композитор.
1 Творештво
Брубек започнал да се занимава со музика во 1940-тите. Најголемите музчики успеси ги постигнал во 1950-тите и 1960-тите, со својата група "Дејв Брубек" квартет. Од тоа време потекнува албумот "Time Out", издаден во 1959 година, чиишто невообичаени и комплексни тактови поставиле нови стандарди во џез-музиката. На овој албум се наоѓа и песната "Take Five" (компонирана од долгогодишниот соработник на Брубек - саксофонистот Пол Дезмонд), која претставува најпродаван џез-сингл на сите времиња. Оваа песна подоцна станала заштитен знак на концертите на "Дејв Брубек квартет", при што, при нејзината изведба, музичарите на напуштале сцената еден по еден, секој по завршувањето на своето соло, за на крајот да остане само тапанарот Џо Морело. "Дејв Брубек квартет" ја прекинал работата во 1967 година, но повремено настапувал до смртта на Пол Дезмонд во 1977 година. Подоцна, Брубек продолжил да компинира до неговата длабока старост. Својот последен албум "Indian Summer" го издал во 2007 година.
Како признание на неговото значење за развојот на џез-музиката, уште додека бил жив, Брубек бил прогласен за жива легенда од страна на Американската конгресна библиотека. Неговите најпознати композиции се "Take Five" и "Blue Rondo a la Turk". Исто така, познати се неговите турнеи заедно со легендите на џезот Дјук Елингтон и Ела Физџералд.
Брубек починал од срцев удар, во средата наутро, на 5 декември 2012 година, во една болница во Конектикат, само еден ден пред својот деведесет и втор роденден.
Писокал

Писокал — историско село во областа Мариово, во Општина Прилеп, Прилепско.
Денес, од некогашното село се останати само малото Писокалско Езеро и возобновениот Писокалски манастир со црквата „Св. Илија“.
Атарот на некогашното село е приклучен кон атарот на селото Кален, но географски припаѓа на соседното село Бонче.
1 Географија
Селото било сместено на преминот меѓу Дрен Планина од север и Селечка Планина од југ, меѓу селата Бонче и Кален.
Низ селото поминува регионалниот пат 1107, кој води од Прилеп до селото Витолиште. Селото се наоѓа помеѓу двата планински превои Слива и Шипад.
2 Историја
Селото било чифлигарско и неговата земја ја купиле мештаните од мариовското село Кален.
Како последен жител на селото се јавува извесен Петко со неговата жена и четирите деца. Петко во 1875 или 1876 година бил пресретнат од банда качаци од селата Канатларци и Ерековци кај превојот Слива по што починал. Жена му едно време работела на чифлигот во Писокал, но подоцна била избркана и се премажила во Марул.
Во XX век во месноста Писокал била изградена црквата „Свети Илија“.
3 Население
Во „Етнографија на вилаетите Адријанопол, Монастир и Салоника“ се вели дека во 1873 година, селото Писукал (''Pissoukal'') имало 9 домаќинства и 46 жители.
Според статистиката на Васил К’нчов („Македонија: Етнографија и статистика“) од 1900 година, Писокал имало 80 жители, сите христијани.
Според податоците на секретарот на Бугарската егзархија Димитар Мишев ''(„La Macédoine et sa Population Chrétienne“)'', во 1905 година во Писокал (''Pissokal'') имало 32 жители под врховенството на Бугарската егзархија.
На Етнографската карта на Битолскиот Вилает од 1901 година, Писокал се води како чисто македонско село во Прилепската Каза на Битолскиот Санџак со 4 куќи.
4 Културни и природни знаменитости
;Цркви* Црква „Св. Илија“ — манастирска црква.
;Манастири
* Писокалски манастир — манастир кај некогашното село.
;Езера
* Писокалско Езеро — мало езеро кај некогашното село.
5 Поврзано
* Општина Прилеп
* Пелагонија
Better than Today

„Better than Today“ е песна изведена од австралиска пејачка Кајли Миног од неа единаесеттиот студиски албум ''Aphrodite''. Песната е снимена во 2009 година, а доби дополнителни продуцент Стјуарт Прајс.
1 Заднина
„Better than Today“ е напишана и продуцирано од Нерина Палот и Енди Чатерли. Тие беа првите две писатели и продуценти да работат со Миног кога сесиите за ''Aphrodite'' започна во април 2009 година. „Better than Today“ беше еден од истакнати резултатите од соработката. „Better than Today“ е поп песна со многу дополнителни стилови, вклучувајќи рок, фанк, соул и кантри-музика. Таа исто така вклучува употребата на електрична и акустична гитара, синтисајзери и тапан програмирање.
2 Успех на табелите
„Better than Today“ достигна број 67 на UK Singles Chart на ноември 2010 година. Ова се базираше исклучиво на дигиталната продажба од албумот што песната не бил издаден како сингл до 3 декември 2010 година. Бројот на песната 40 ден пред неговото пуштање, пред намалувањето на бројот 63. Како резултат на тоа, „Better than Today“ е една од најниските трасирање синглови на Миног во Велика Британија. Синглот имал слични резултати во другите европски земји, достигнувајќи број 27 во Шкотска и бројот 63 во Франција.
Во САД, „Better than Today“ достигна место 44 на Хот Денс Клуб Песни табелата. Таа се искачи на првото место на датумот на издавањето на 5 март 2011 година, не само што стана шестиот сингл од Миног на првото место на табелата, но исто така и нејзиниот трет последователен прво место сингл од албумот ''Aphrodite'' на топ листите. „Better than Today“ беше издаден дигитално во нејзината родна Австралија на 28 февруари 2011 година и физички на 18 март 2011 година. Синглот достигна бројот 55 на ARIA Charts.
3 Списоци на песни
;7" сингл
#„Better Than Today“ – 3:26
#„Better Than Today“ (Bills & Hurr Remix Edit) – 3:47
;ЦД сингл 1
#„Better Than Today“ – 3:26
#„Can't Get You Out of My Head“ (BBC Live Lounge Version) – 3:16
;ЦД сингл 2
#„Better Than Today“ – 3:26
#„Better Than Today“ (Bills & Hurr Remix) – 8:36
#„Better Than Today“ (The Japanese Popstars Mix) – 6:45
#„Get Outta My Way“ (BBC Live Lounge Version) – 3:40
;Дигитални EP
#„Better Than Today“ – 3:26
#„Better Than Today“ (Bills & Hurr Remix Edit) – 3:47
#„Better Than Today“ (The Japanese Popstars Mix) – 6:45
#„All the Lovers“ (BBC Live Lounge Version) – 3:33
4 Табели
Табели, Позиција
Австралија (ARIA Charts), 55
Франција (SNEP), 63
Шкотска (UK Singles Chart), 27
Велика Британија (UK Singles Chart), 32
САД (Хот Денс Клуб Песни), 1
Консепсион (покраина во Чиле)

Консепсион (Concepción) е една од покраините во регионот Биобио, Чиле. Населението брои 912.889 жители (2002). Главен град е Консепсион.
1 Поврзано
* Консепсион (покраина во Перу)
* Биобио (регион)
* Флорида
* Санта Хуана
Ања Андерсен

Ања Андерсен (родена во 1969 година) е позната поранешна данска ракометарка.
1 Биографија и кариера
Во својата кариера Андерсен играла за Олборг, Икаст, Виборг, Бекелагет (во два наврати) и Вердер Бремен.
Андерсен била моторот на данската женска ракометна репрезентација во 1990-тите. За данската репрезентација одиграла 133 натпревари во периодот меѓу 1989 и 1999 година, при што, постигнала 725 голови. Во моментов е трет стрелец на данската репрезентација на сите времиња. Со репрезентацијата на Данска, таа освоила повеќе медали, како што се:
* сребрен медал на Светското ракометно првенство во Норвешка, во 1993 година,
* златен медал на Европското ракометно првенство во Германија, во 1994 година,
* бронзен медал на Светското ракометно првенство во Австрија и Унгарија, во 1995 година,
* златен медал на Европското ракометно првенство во Данска, во 1996 година,
* златен медал на Олимписките игри во Атланта, во 1996 година, и
* златен медал на Светското ракометно првенство во Германија, во 1997 година.
Ања Андерсен се смета за најдобрата данска ракометарка, а според многумина, и најдобрата светска ракометарка на сите времиња. Во 1997 година, од страна на "Меѓународната ракометна федерација" (IHF) била прогласена за ракометарка на годината, како единствена Данкиња која има добиено такво признание.
Поради проблеми со срцето, Андерсен ја прекинала кариерата во 1999 година, но веднаш продолжила да работи како тренер на клубот "Слагелсе", кој успеала да го внесе во првата лига на Данска. Под нејзиното водство, "Слагелсе" трипати станал шампион на Данска, а во 2004, 2005 и 2007 година победил и во ракометната Лига на шампионите. Подоцна, кратко време, Андерсен била тренер на клубовите "Копенхаген" и "Валча" и селектор на репрезентацијата на Србија, со кои не постигнала никаков посериозен успех. Потоа, Андерсен работела како коментатор за телевизијата "ТВ2".
2 Наводи
Питер Витингам

Питер Мајкл Витингам (роден на 8 септември, 1984) — англиски фудбалер кој игра за Блекбурн Роверс. Неговата примарна позиција е како централен играч од средниот ред, иако тој може да работи и на двете крила левото и десното, дури и како втор напаѓач.
1 Ран живот
Витингам е роден во Нунетон во 1984 година и присуствувал на Крал Хенри 8-ми школата, во Ковентри, Британија. Училиштето фаворизирало рагби и крикет, и не понудило фудбал како опција. И покрај ова, Витингам редовно играл фудбал за време на паузата за ручек.
2 Клупска кариера
2.1 Астон Вила
Витингам бил дел од победничкиот тим на Астон Вила на FA Youth Купот во 2002 година.
Тој го направил своето деби за првиот тим на 21 април 2003 против Њукасл Јунајтед, појавувајќи се во второто полувреме како замена за Гарет Бари. Тој продолжил да игра и направил 32 настапи во неговата прва целосна сезона во клубот, во сезоната 2003/04. Тој го постигнувал својот прв гол против Викомб Вондерерс во Лига купот на 23 септември 2003 година и потпишал договор со кој се обврзал на верност во клубот до 2007 година во ноември.
Тој не успеал да го задржи местото во првиот тим во Вила и во текот на следните три години и покрај тоа што стекнал на углед на вешто крило со силен удар. Тој бил позајмен на двапати прво во Барнли, а потоа и во Дерби Каунти за да добие поголема минутажа со која би ги натерал својте сопственици да го вратат назад. Тој го постигнал својот прв и единствен погодок за Вила во Премиер лигата во ноември 2004 против Портсмут.
2.2 Кардиф Сити
Во јануари 2007 година, по само 4 настапи за Вила од почетокот на сезоната, Витингам направил трансфер во Кардиф Сити за наводна сума од 350.000 фунти, откако тој станал вишок на Вила Парк и договорот му истекувал во текот на летото следната година. Тој брзо се етаблирал во редовен член на првиот тим член до крајот на годината и дури го исфрлил од игра Џо Ледли кој од средниот ред бил преместен на позицијата лев бек.
Со доаѓањето на Тони Капалди за сезоната 2007-08, тоа значеше дека Ледли повеќе не е потребно да ја покрива левата страна во одбраната и се вратил на својата нормална позиција лево во средниот ред, па Витингам ја започнал сезоната на клупата. До средината на ноември Кардиф се најдоа на едно место над зоната за испаѓање што предизвика мала реконструкција во тимот кај менаџерот Дејв Џонс кој одлучил во тимот да ги врати Крис Гантер и Витингам назад во почетната постава. Неговото враќање во тимот значело дека тој треба да се пресели во нова непозната улога за него, на десната страна во средниот ред но тој набргу се вклопил во улогата и започнал ги мнозинството од преостанатите натпревари од сезоната токму на оваа позиција. Тој исто така бил и најдобар стрелец на Кардиф во текот на ФА Купот со три гола, тресејќи ги мрежите на Чеистаун, Вулверхемптон и Мидлзборо. Кардиф стигнал сè до финалето каде биле поразени од Портсмут со 1-0.
2.3 Блекбурн Роверс
На 1 јули 2017 година, по истекот на неговиот договор со Кардиф Сити, Витингам потпишал со Блекбурн Роверс.
Список на археолошки наоѓалишта во Валандовско

Ова е список на археолошки наоѓалишта во Валандовско. Можно е списокот да е нецелосен.
Населено место, Име, Општина, Тип, Период
Бајрамбос, Кале, Валандово, населба, среден век
Баракли, Воденици, Валандово, населба, старомакедонско и римско време
Башибос, Атабасти, Валандово, населба и некропола, римско време
Брајковци, Чукарски Пирој, Валандово, населба, старомакедонско и римско време
Манастир, Валандово, базилика, старохристијанско време
Валандово, Зелениште, Валандово, некропола, рана антика
Исар Кале, Валандово, градиште, доцна антика и среден век
Манастириште, Валандово, некропола, доцна антика
Стакина Чешма, Валандово, населба, римско време
Градец, Градиште, Валандово, градиште, доцноантичко време
Грчиште, Глос, Валандово, населба и некропола, железно време
Дедели, Дедели, Валандово, некропола, железно време
Пирин Чешма, Валандово, топилница, римско време
Чешме Јани, Валандово, населба, риско и доцноантичко време
Казандол, Казандолска Река, Валандово, населба, римско време
Мандара Чешма, Валандово, населба, среден век
Кочули, Кале, Валандово, населба, среден век
Марвинци, Исар, Валандово, населба и некропола, од рана антика до среден век
Сред Село, Валандово, некропола, старомакедонско време
Ќурќиевица, Валандово, некропола, железно време
Црква, Валандово, осамен наод, римско време
Пирава, Карталово Седело, Валандово, населба, старомакедонско и римско време
Крстот, Валандово, некропола, доцна антика
Турски Гробишта, Валандово, светилиште, римско време
Чарго, Валандово, населба, римско време
Раброво, Ковачилница, Валандово, рудник, среден век
Собри, Бела Чешма, Валандово, некропола, железно време
Гробишта, Валандово, некропола, железно време
Голема Црква, Валандово, црква и некропола, среден век
Бел терор (Македонија)

Бел терор — државен терор после поделбата на Македонија во 1913 година, кога балканските монархии спроведувале политика на жесток терор против македонското население. Македонското име и македонскиот јазик биле забранети и прогонувани, како и секакво јавно изразување на македонската етничка свест (јазикот, традициите и народните обичаи). Разни терористички организации („Грчко-македонска тупаница“, „Здружение против бугарските бандити“) го тероризирале македонското население да ја прифати денационализацијата и асимилацијата или да емигрира. Во Вардарскиот дел на Македонија српските власти исто така спроведувале државен терор против македонскиот народ со изговор дека водат борба против ВМРО.
Во Егејскиот дел на Македонија грчките власти спроведувале политика на етнички геноцид над македонското население. Врз основа на Конвенцијата за „доброволно иселување“, 86.000 Македонци биле принудно протерани во Бугарија. Се вршел силен притисок за иселување и на останатото македонско население (трагедијата во с. Tрлис, 1924). Грчката политика на теророт кулминирала во периодот на Метаксасовата диктатура (1936–1940), кога 5.000 Македонци, поради употребата на македонскиот јазик, биле пратени по грчките затвори и логори. Во Пиринскиот дел на Македонија ВМРО со ликвидации се пресметувало со своите политички противници.
Во периодот на Втората светска војна продолжила политиката на терор против македонското население. Во Егејскиот и во Вардарскиот дел на Македонија биле прогонувани приврзаниците на македонското национално и антифашистичко движење.
Во периодот на Граѓанската војна во Грција (1946–1949) политиката на бел терор на грчката држава кулминирала: повеќе од 20.000 Македонци го загубиле животот, а терор се вршел и врз цивилното население (трагедијата во с. Б’мбоки и Загоричани); 60.000 (меѓу нив и 20.000 деца) биле принудени да емигрираат во источноевропските земји.
Во Пиринскиот дел на Македонија, по укинувањето на Културната автономија (1948), продолжила политиката на прогон. И во НРМ властите вршеле одредени видови репресија врз политичките неистомисленици и противници („автономисти“, „националисти“ или „информбировци“).
Гробенгеројт

Гробенгеројт (|Grobengereuth) — општина во округот Зале-Орла, во сојузната покраина Тирингија, Германија.
1 Географија
Гробенгеројт и Даумич се наоѓаат во југоисточниот дел на Тириншките Шкрилни Планини.
1.1 Општински единииц
Кон општината припаѓа и местото Даумич.
Лаусниц (Тирингија)

Лаусниц (познат и како Лаусниц кај Нојштат на Орла; |Lausnitz, ''Lausnitz b. Neustadt an der Orla'') — општина во округот Зале-Орла, во сојузната покраина Тирингија, Германија.
1 Географија
Лаусниц се наоѓа во близина на Нојштат на Орла. Општината се наоѓа во долината на Орла.
Лангенорла

Лангенорла (|Langenorla) — општина во округот Зале-Орла, во сојузната покраина Тирингија, Германија.
1 Географија
1.1 Местоположба
Општината се наоѓа во долината на Орла. Местата Лангенорла и Клајндембах се наоѓаа во самата долина, додека Лангендембах е малку поисточно во тесна долина на потокот Флосбах, кој се влива во Орла.
1.2 Соседни општини
Соседни општини се (во округот Зале-Холцланд) Фрајенорла, Хумелсхајн, Трокенборн-Волферсдорф и (во округот Зале-Орла) Нојштат на Орла, Лаусниц, Опург, градот Песнек и Крелпа.
1.3 Општински единици
Општината Лангенорла е составена од местата Лангенорла, Клајндембах и Лангендембах.
Првобитен нуклид

Во геохемијата и геонуклеарната физика, првобитни нуклиди или првобитни изотопи (наречени и примордијални) се нуклиди што ги среќаваме на планетата Земја кои постоеле во својата денешна форма и пред да биде оформена Земјата. Првобитните нуклиди се остатоци од древните експлозии супернова кои се случиле пред образувањето на Сончевиот Систем. Тие се долготрајна фракција од радионуклиди кои опстанале во првобитната сончева маглина преку насобирање на планетите сè до денес. Познати се само 289 вакви нуклиди. Сите познати 254 стабилни нуклиди се среќаваат како првобитни нуклиди, заедно со други 35 нуклиди кои имаат периоди на полураспаѓање доволно долги за да би опстанале од времето на образување на Земјата. Овие 35 првобитни радионуклиди претставуваат нуклиди од 28 различни елементи (кадмиум, неодиум и ураниум имаат по два првобитни радионуклиди, а телур и самариум по три).
Имајќи ја предвид староста на Земјата од околу 4,58 × 10<sup>9</sup> години (4,6 билиони години), ова практично значи дека периодите на полураспаѓање на дадените нуклиди мора да бидат поголеми од 5 × 10<sup>7</sup> години.
Оберопург

Оберопург (|Oberoppurg) — општина во округот Зале-Орла, во сојузната покраина Тирингија, Германија.
1 Географија
Општината се наоѓа 2 километри јужно од долината на Орла помеѓу градовите Песнек и Нојштат на Орла.
Вајра

Вајра (|Weira) — општина во округот Зале-Орла, во сојузната покраина Тирингија, Германија.
1 Географија
Вајра се наоѓа на северното подножје на Тириншките Шкрилни Планини.
1.1 Општински единици
Општината се состои од местата Вајра и Кробиц.
Опург

Опург (|Oppurg) — општина во округот Зале-Орла, во сојузната покраина Тирингија, Германија.
Општината претставува административно седиште на истоимената општинска заедница.
1 Географија
1.1 Местоположба
Низ селото Опург тече реката Орла.
1.2 Општински единици
Општината Опург се состои од три места:
* Опург
* Ремен
* Колба
1.3 Соседни општини
Соседни општини се Дебриц, Лангенорла, Лаусниц, Нимриц, Оберопург, градот Песнек, Золквиц и Вајра.
Анласер

Анласер (германски: ''Anlasser'') електростартер, запалувач / придвижувач — електромотор наменет за започнување на Мотор со внатрешно согорување.
Најчесто, анласерот, којшто е поврзан за акумулаторот, го завртува моторот преку запченик кој привремено се поврзува за замаецот. Со цел да се продолжи животот, односно рокот на траење на анласерот, тој не е постојано поврзан за замаецот.
Вернбург

Вернбург (|Wernburg) — општина во округот Зале-Орла, во сојузната покраина Тирингија, Германија.
1 Geografie
Вернбург се наоѓа јужно од градот Песнек и источно од Ранис.
1.1 Општински единици
Општината Вернбург се состои од местата Вернбург и Зебах.
1.2 Соседни општини
Соседни општини се Боделвиц, Појшен, Мокса, Шморда, како и градовите Ранис и Песнек.
Лоша насока

Лоша насока (|Kötü Yol) е турска телевизиска серија од. се емитува на турската телевизиска мрежа „Kanal D“. Серијата има 13 епизоди.
1 Улоги
глумцу: улоги:
Шукран Овал, Нуран
Џансел Елчин, Кенан
Илкер Аксум, Решат
Гокче Акилдиз, Ханан
Ферит Каја, Ихсан
Нергиз Чокарчи, Ајше
Езги Мола, Леман
Ајшенил Шамилоглу, Ѓулу
Нурсел Козе, Бедија
Марица (појаснување)

*Марица, река во јужна Бугарија;
*Марица, автопат во јужна Бугарија;
*Марица, село во Софиска област;
*Општина Марица во Пловдивска област;
*Марица Исток, индустриски комплекс во јужна Бугарија;
*Марица, современ бугарски весник;
*Марица, стадион во Пловдив;
*ФК Марица, фудбалски тим.
Каспичан

Каспичан (|Каспичан) е гратче во североисточна Бугарија. Гратчето се наоѓа во Шуменска област во близина на градовите Нови Пазар и Плиска. Гратчето е административен центар на Општина Каспичан. Каспичан е важна железничка и патна раскрсница преку железничката линија Варна-Софија и автопатот Хемус. Гратчето има население од 3.260 жители (декември 2009).
1 Поврзано
* Бугарија
* Градови во Бугарија
* Географија на Бугарија
Марица (автопат)

Марица (|Автомагистрала „Марица“) е автопат во Бугарија, кој ги поврзува патниот јазол Оризово (со автопатот Тракија) со граничниот премин Капитан Андреево на бугаро-турската граница. Автопатот го носи името на реката Марица во близината на која минува трасата на автопатот.
Планираната должина на автопатот „Марица“ e 117 километри, од кои до 2015 година 32 километри се во изградба. Автопатот е гранка на автопатот „Тракија“, како „Марица“ започнува источно од Пловдив при сообраќајниот јазол Оризово во близината на Чирпан и завршува при Капитан Андреево. Планираниот датум на завршување на автопатот е 2015 година. Европската унија се согласила да обезбеди финансирање, што е потребно за завршување на овој проект уште во ноември 2007 година. Трасата на автопатот се гради напоредно на постоечкиот европски пат Е-80, кој претежно е двулентов и презема целиот сообраќај за Турција и Блискиот Исток. Завршувањето на автопатот „Марица“ ќе обклекчи сообраќајот во тоа правец.
1 Поврзано
* Бугарија
* Сообраќај во Бугарија
Ранис-Цигенрик

Ранис-Цигенрик (|Ranis-Ziegenrück) — општинска заедница во округот Зале-Орла, во сојузната покраина Тирингија, Германија. Седиштето на општинската заедница е во градот Ранис.
Општинската заедница Ранис-Цигенрик се состои од следниве општини:
Јабланица (Бугарија)

Јабланица (|Априлци) — гратче во северна Бугарија, административен центар на општината Јабланица во Ловечката Oбласт. Има население од околу 2.624 жители (2022).
1 Географија и местоположба
Гратчето се наоѓа северно од Стара Планина на 70 километри од главниот град Софија во близина на автопатот Хемус, кој ги поврзува Софија и Варна.
2 Историја
Јабланица била основана во 18 век, a во 1968 година била прогласена за град. Гратчето е познато по производството на слатки, посебно на алва и локум.
3 Поврзано
* Бугарија
* Градови во Бугарија
* Географија на Бугарија
Нуклид

Нуклид е атом на хемиски елемент за кој е точно познат не само редниот или атомски број ''Z'', туку и вкупниот број на нуклеони (протони и неутрони) во атомското јадро. Според својствата на јадрото, нукидите се делат на стабилни и нестабилни. Нестабилните нуклиди или радионуклиди покажуваат својство на радиоактивност и нивното количество во примерокот се намалува со текот на времето според законите на радиоактивното распаѓање.
Во природата постојат околу 92 хемиски елементи и уште 12 вештачки произведени, а познати се околу 1500 различни нуклиди од кои 350 се природни, а 1100 вештачки. Повеќето нуклиди се нестабилни (радиоактивни), околу 1200. Погодната комбинација од протони и неутрони го прават атомското јадро стабилно, а во спротивно јадрото настојува со оддавање на нуклеоните да се приближи до стабилната конфигурација. Енергетските нивоа во јадрото се пополнуваат така што би се постигнала конфигурација со минимална енергија, односно максимална стабилност.
1 Нуклиди и изотопи
Ознака, Својства, Примери, Забелешки
Изотопи, Еднаков број протони, <math>{}^{12}_{\ 6}\mathrm{C}, {}^{13}_{\ 6}\mathrm{C}</math>
Изотони, Еднаков број неутрони, <math>{}^{13}_{\ 6}\mathrm{C}, {}^{14}_{\ 7}\mathrm{N}</math>
Изобари, Еднаков масен број, <math>{}^{17}_{\ 7}\mathrm{N}, {}^{17}_{\ 8}\mathrm{O}, {}^{17}_{\ 9}\mathrm{F}</math>, Види бета распаѓање
Огледални јадра, Заменет неутронскиот со бројот на протони, <math>{}^{3}_{1}\mathrm{H}, {}^{3}_{2}\mathrm{He}</math>
Јадрени изомери, различни енергетски состојби, <math>{}^{99}_{43}\mathrm{Tc}, {}^{99m}_{\ 43}\mathrm{Tc}</math>, Со долг период на полураспаѓање или стабилни
Група на нуклиди со еднаков број на протони (атомски број), односно нуклиди од ист хемиски елемент но со различен број неутрони, се нарекуваат изотопи на дадениот елемент. Слично, група на нуклиди со еднаков масен број ''A'', но со различен атомски број се нарекуваат изобари (збор што значи „еднакви по тежина“), додека изотони се нуклиди со ист број неутрони, но различен број протони.
2 Поврзано
* Список на нуклиди
Есбах

Есбах (|Eßbach) — општина во округот Зале-Орла, во сојузната покраина Тирингија, Германија.
1 Географија
Есбах се наоѓа во средишниот дел на округот Зале-Орла, околу 9 километри западно од малиот град Шлајц.
Хемус (автопат)

Хемус (|Автомагистрала „Хемус“) е автопат во Бугарија, кој го поврзува главниот град Софија, преку Велико Трново, со третиот по големина град во земјата Варна на Црното Море. Автопатот го носи античкото име на Стара Планина низ која минува дел од трасата на автопатот.
Планираната должина на автопатот „Хемус“ e 433 километри, од кои до 2019 година 175 километри се во изградба. Трасата, што е во изградба е во два дела — првиот е од Софија до Јабланица и вториот — од Шумен до Варна. Автопатот парира на патиштата E70 (Варна-Шумен), E772 (Шумен-Јабланица) и E83 (Јабланица-Софија).
Делницата Правец-Јабланица е меѓу најтешките за спроведување поради многу суровиот планински релјеф на Стара Планина. Таа официјално била отворена на 5 декември 1999 година. Делницата е 5,47 километри во должина, а уште 16 км биле во реконструкција. Таа располага со два виадукта и еден тунел („Правешки Ханови“), додека целиот правец Софија-Јабланица има три тунели. Изградбата на делницата Правец-Јабланица започнала во 1984, но престанала во доцните 1980-те години поради недостаток на средства. Делницата од 12,8 километри која ги поврзува Шумен со Каспичан на исток била отворена на 30 декември 2005 година и чинела 77 600 000 лева.
До 2011 година бугарската влада се обидувала да го вметне автопатот Хемус во приоритетните сообраќајни проекти на ЕУ за „ОП Транспорт“ во програмскиот период 2014-2020 година. Идејата е изградба на останатите, приближно, 275 километри и да започне во вториот програмски период на ЕУ на почетокот на 2014 година. Во март 2011 година била извршена процедурата за избор за изведувач на делницата од станица Јана до Обиколениот пат на Софија (од км 0 +000 до км 8 +460) со должина од 8,46 километри. Изградбата на овој дел започнала на 26 септември 2011 година со проектен рок за изградба од 22 месеци и проценета цена од 47 732 340 лева.
1 Поврзано
* Бугарија
* Сообраќај во Бугарија
* Патишта во Бугарија
Мокса

Мокса (|Moxa) — општина во округот Зале-Орла, во сојузната покраина Тирингија, Германија.
1 Географија
Мокса се наоѓа во југоисточниот дел на Тириншките Шкрилни Планини. На југ се наоѓа градот Цигенрик, а на север Песнек.
2 Галерија
Мили-

Мили- (симбол: м или m) е претставка од метричкиот систем што означува илјадити дел од нешто (фактор 10<sup>−3</sup>). Претставката е усвоена во 1795 г. и потекнува од латинскиот поим ''mille'', со значење „илјада“.
1 Поврзано
* Милиметар
* Милилитар
* Милиграм
* Милисекунда
Милисекунда

Милисекундата (од мили- и секунда; скрат. мс или ms) претставува илјадити дел (<sup>1</sup>/<sub>1000</sub>) од секундата. Една милисекунда во однос на една секунда е сразмерна на секундата во однос на времетраење од 16,67 минути.
10 милисекунди (стоти дел од секундата) се нарекуваат стотинка или сантисекунда.
100 милисекунди (десетти дел од секундата) се нарекуваат десетинка или децисекунда.
1 Поврзано
* Секунда
* Микросекунда
* Наносекунда
* Пикосекунда
* Фемтосекунда
* Штоперица
2 Наводи
de:Sekunde#Abgeleitete Maßeinheiten
Аеродром Логоварди

Аеродром Логоварди — аеродром сместен на 9 километри од градот Битола. Почнал да работи во 1935 година како цивилен аеродром, а денес е наменет за спортско-рекреативни летови.
1 Статус
Логоварди е активен аеродром со постојана површина, но со минимални објекти потребни за A, B или C аеродроми.
2 Историја
Во 1935 година, „Аеропут“ ја отворил авиолинијата Белград-Ниш-Битола летајќи со патничкиот авион Spartan Cruiser II.
3 Услуги
На 23 јули 2007 година, Битола беше зафатена од шумски пожари. Аеродромот Логоварди беше користен како база на авионите кои помагаа за гасење на пожарот.
Аеродромот го користи и аероклубот „Мирко Тодоровски“ од Битола, кој е домаќин на аеромитинг кој се одржува во мај секоја година. Аеромитингот бил голем спектакл во 1970-тите и 1980-тите, но сето тоа се намалило по распадот на Југославија. За првпат по 20 години, на 24 мај 2008 година, аеродромот бил искористен за повторно собирање на воздухопловните ентузијасти од Македонија. Според официјалната мрежна страница на општина Битола, аеромитингот повторно ќе биде годишна традиција.
4 Галерија
5 Поврзано
* Список на аеродроми во Македонија
Шендорф (Тирингија)

Шендорф (|Schöndorf) — општина во округот Зале-Орла, во сојузната покраина Тирингија, Германија.
1 Географија
Шендорф се наоѓа источно од градот Цигенрик и западно од градот Шлајц во југоисточниот дел на Тириншките Шкрилни Планини.
Зајзла

Зајзла (|Seisla) — општина во округот Зале-Орла, во сојузната покраина Тирингија, Германија.
1 Географија
Зајзла се наоѓа помеѓу Кениц во општината Унтервеленборн кон Ранис.
1.1 Општински единици
Општината се состои од главното место Зајзла и Велсдорф.
1.2 Соседни општини
Соседни општини се Крелпа, градот Ранис, Шморда и Вилхелмсдорф.
Вилхелмсдорф (Тирингија)

Вилхелмсдорф (|Wilhelmsdorf) — општина во округот Зале-Орла, во сојузната покраина Тирингија, Германија.
1 Географија
1.1 Местоположба
Вилхелмсдорф се наоѓа северно од вештачкото езеро Хоенварте на Зале. Северно од местото се наоѓаат градовите Песнек и Ранис.
1.2 Општински единици
Општината се состои од местата Вилхелмсдорф и Калте Шенке.
Герквиц

Герквиц (|Görkwitz) — општина во округот Зале-Орла, во сојузната покраина Тирингија, Германија.
1 Географија
Општината се состои од местата Герквиц и Менхгрин. Обете села се наоѓаат 2 километри западно од градот Шлајц.
Гешиц

Гешиц (|Göschitz) — општина во округот Зале-Орла, во Тирингија, Германија.
1 Географија
1.1 Местоположба
Општината се наоѓа на Тириншките Шкрилни Планини.
1.2 Општински единици
Покрај Гешиц, во општината влегува местото Редерсдорф.
1.3 Соседни општини
Соседни општини се Дитерсдорф, Киршкау, Лема и Тегау во округот Зале-Орла, како и градот Цојленрода-Трибес во округот Грајц.
Киршкау

Киршкау (|Kirschkau) — општина во округот Зале-Орла, во сојузната покраина Тирингија, Германија.
1 Географија
Соседни општини се Гешиц, Лема и градот Шлајц во округот Зале-Орла, како и градот Цојленрода-Трибес во округот Грајц.
Топонимски опслужувач GEOnet

Топонимскиот опслужувач GEOnet (англ. ''GEOnet Names Server'', крат. GNS) е портал на базата на податоци на Националната агенција за геопросторно разузнавање (NGA) и Одборот за географски називи на САД (BGN) која опфаќа називи и местоположби на местата вон САД. Базата е официјално складиште на решенија за странски топоними одобрени од BGN. Секој месец се подновуваат 20.000 елементи од базата. Записите никогаш не се отстрануваат, „освне во случаи на очигледен дупликат“.
1 Поврзано
* Информјациски систем за географски називи, a similar database for locations within the United States
Клуб Атлетико Минеиро

Клуб Атлетико Минеиро или познат едноставно како Атлетико Минеиро е фудбалски тим од градот Бело Хоризонте, Минаш Жераис, основан на 25 март 1908 година.
Тие имаат освоено 45 официјални трофеи: од кој еден во новиот официјално фудбалско првенство на Бразил, Кампеонато Бразилеиро (во 1971) а на меѓународно ниво имаат освоено две првенства на CONMEBOL (во 1992 и 1997), додека во регионалното првенство, првененството на Минеиро, имаат освоено 41 наслов, а посленото било во мај 2012 година.
1 Титули
*Копа Либертадорес 1
:(2013)
*CONMEBOL Cup 2
:(1992, 1997)
* Кампеонато Бразилеиро 1
:(1971)
* Кампеонато Минеиро 42
:(1915, 1926, 1927, 1931, 1932, 1936, 1938, 1939, 1941, 1942, 1946, 1947, 1949, 1950, 1952, 1953, 1954, 1955, 1956, 1958, 1962, 1963, 1970, 1976, 1978, 1979, 1980, 1981, 1982, 1983, 1985, 1986, 1988, 1989, 1991, 1995, 1999, 2000, 2007, 2010, 2012 en 2013)
2 Легендарни фудбалери на клубот
*Реиналдо
*Дада
*Марио де Кастро
*Гуара
*Лукаш Миранда
*Мансини
Лема (Тирингија)

Лема (|Löhma) — општина во округот Зале-Орла, во сојузната покраина Тирингија, Германија.
1 Географија
Местото се наоѓа на Тириншките Шкрилни Планини.
1.1 Соседни општини
Соседни општини се Етерсдорф, Пермиц, Дитерсдорф, Гешиц и Киршкау.
Цигенрик

Цигенрик (|Ziegenrück) — мал град во округот Зале-Орла, во сојузната покраина Тирингија, Германија. Се наоѓа на реката Зале, 22 километри источно од окружниот град Залфелд и 35 километри јужно од безокружниот град Јена.
Цигенрик претставува петти најмал град во цела Германија. Над градот се издигнува замокот Цигенрик.
1 Географија
Цигенрик се наоѓа на северниот раб од Тириншките Шкрилни Планини на реката Зале, која поминува низ градското подрачје.
1.1 Соседни општини
Соседни општини се Есбах, Кајла, Мокса, Паска, Ремптендорф и Шендорф.
Поголеми градови до Цигенрик се Шлајц на исток (16 км), Песнек на север (13 км), Залфелд на запад (28 км) и Бад Лобенштајн на југ (21 км).
2 Политика
2.1 Градски совет
Градскиот совет на градот Цигенрик се состои од 8 членови. Според последните општински избори на 26 мај 2019 година биле добиени следниве резултати:
Партија / Листа, Удел, Места
FVV e.V., Сообраќаен сојуз Цигенрик, 35,7%, 3
FF Ziegenrück, Доброволни противпожарникари Цигенрик, 35,4%, 3
ZKG e.V., Карневалски сојуз, 28,9 %, 2
Вкупно, 100%, 8
''Излезност: 62,7%''
3 Галерија